# Dvidešimtketurtaškė boružė

### Straipsnis iš Vikipedijos, laisvosios enciklopedijos.

Subcoccinella vigintiquatuorpunctata
Dvidešimtketurtaškė boružė (Subcoccinella vigintiquatuorpunctata)
Mokslinė klasifikacija

Karalystė: | Gyvūnai ( Animalia)
Tipas: | Nariuotakojai ( Arthropoda)
Klasė: | Vabzdžiai ( Insecta)
Būrys: | Vabalai ( Coleoptera)
Šeima: | Boružės ( Coccinellidae)
Gentis: | Subcoccinella ( Subcoccinella)
Rūšis: | Dvidešimtketurtaškė boružė ( Subcoccinella vigintiquatuorpunctata)

Dvidešimtketurtaškė boružė (lot. Subcoccinella vigintiquatuorpunctata, angl. 24-spot ladybird, vok. Vierundzwanzigpunkt-Marienkäfer) – boružių (Coccinellidae) šeimos vabalas.

## [taisyti] Išvaizda

Kūnas 3-40 mm, raudonai rudas, tankiai taškuotas. Priešnugarėlės dėmelės neryškios. Ant kiekvieno antsparnio yra keturios skersinės eilės juodų dėmelių, po 3 eilėje.

## [taisyti] Vystymasis

Kiaušinėliai geltoni. Lervos apie 5-6 mm ilgio, plačios, plokščios, siaurėjančios į abu galus, gelsvos, apaugusios šakotais spygliais. Turi galvą ir krūtinės kojas. Kenkia liucernos, rečiau bulvių ir runkelių lapams.

Žiemoja vabalai po nukritusiais lapais ir velėnoje, laukų pakraščiuose, pakelėse, ežiose. Patelės kiaušinėlius deda gegužės mėn. krūvelėmis ant lapų. Išsiritusios lervos skaptuoja lapų minkštimą. Lapuose matomos nugrandytos išilginės juostelės. Apatinės lapų pusės epidermis lieka paparstai nepaliestas. Stipriau pakenkti lapai nudžiūsta.

Lėliukėmis lervos virsta tarp pažeistų lapų. Lietuvoje per metus išsivysto 1-2 generacijos.

| Vikiteka: Dvidešimtketurtaškė boružė – Iliustracijos, vaizdo ir garso įrašai, susiję su straipsniu

Rodomas puslapis "http://lt.wikipedia.org../../../d/v/i/Dvide%C5%A1imtketurta%C5%A1k%C4%97_boru%C5%BE%C4%97.html"

Kategorija: Boružės

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Česky
- Deutsch
- Polski